เดี่ยวนี้ตลาดสามย่านมีร้านอาหารเปิดใหม่หลายร้าน แล้วนักชิมอย่างพวกเราจะพลาดได้ยังไง ยิ่งช่วงนี้เงินเดือนออก ต้องจัดไปทานกันซะหน่อย วันนี้เราจะไปทาน เนื้อหอม BBQ Buffet กัน ร้านนี้ิอยู่ซอยจุฬา 50 แถวตลาดสามย่านเก่า อยู่ตรงกันข้ามกับร้านชาบูนางในตอนแรกที่ไปยัง2ใจว่าจะเข้าร้านไหน แต่พอดีนางในเต็มก็เข้าร้านนี้ดีกว่า ร้านนี้เป็นบุฟเฟต์ปิ้งย่าง ราคาคนละ 349 บาท รวมน้ำแล้วด้วย ทานได้ 2 ชั่วโมง เมนูแรกพวกเนื้อสัตว์ก็จะมี เนื้อวัว เนื้อหมู เนื้อไก่ เนื้อปลาแซลมอน เนื้อปลาดอลลี่ แล้วก็ปลาหมึก พวกผักก็มี ฟักทอง กะหล่ำ เห็ดเข็มทอง เห็ดออเร็นจิ หอมหัวใหญ่ แล้วก็กิมจิ พวกน้ำก็จะมีน้ำอัดลม พวกของทอด เฟรนช์ฟรายด์ นักเกตไก่ ไก่คาราอาเกะ และที่พิเศษไม่เหมือนร้านอื่นหลังจากที่เราทานอาหารคาวเสร็จแล้ว ทางร้านก็จะเปลี่ยนเตาให้เรา เรียกว่าเตาหวานโดยจะมีแป้งแพนเค้กใส่ขวดบีบๆให้เราทำแพนเค้กรูปร่างต่างๆได้ตามใจชอบ อันนี้สนุกมากแต่ละคนเลือกท๊อปปิ้งได้คนละ 1 อย่าง ก็เลือกไอศครีมชาเขียว 2 / น้ำผึ้ง / แยมสตรอว์เบอรี่ อร่อยน่ารักถูกใจที่สุด ลองแวะไปทานกันดู